Šis raksts ir par ģitāristu. Par citiem cilvēkiem ar vārdu **Jānis Bērziņš** skatīt nozīmju atdalīšanas lapu.
Ģitārists Jānis Bērziņš
**Jānis Bērziņš** (dzimis 1988. gada 16. aprīlī Saldū) ir latviešu ģitārists un komponists.

Izglītība
---------

Mācījies Druvas vidusskolā, paralēli mācībām vidusskolā apguva klavierspēli Saldus mūzikas skolā, vēlāk pievērsies ģitārspēlei, ko sākotnēji apguva pašmācības ceļā. Ieguvis profesionālo bakalaura grādu ģitārspēlē Laikmetīgās mūzikas akadēmijā (*Academy of Contemporary Music*) Lielbritānijā. Studiju laikā ģitārspēli mācijies pie tādiem ģitāristiem kā Georgio Serci un Nikolass Meiers (*Nicolas Meier*). Vēlāk absolvējis Jāzepa Vītola Latvijas Mūzikas akadēmijas maģistra programmu džeza ģitāras spēlē, un ir pirmais un šobrīd vienīgais ģitārists ar džeza ģitārspēles maģistra grādu Latvijā. Apguvis arī ģitārspēli Dānijā *Den Rytmiske Højskole*.

Profesionālā darbība
--------------------

Sacerējis vairākas dziesmas Ievai Sutugovai — "Pulkstens pie sienas", "Tālāk doties" un "Atrodi mani", kuras iekļautas albumā "Stāsti", kas izdots 2017. gadā.

Veido apdares akustiskajai ģitārai fingerstyle guitar stilā. Izveidojis aranžējumus akustiskajai ģitārai tādām populārām latviešu dziesmām, kā, piemēram, — "Dzimtā Valoda", "Gandrīz Tautasdziesma" un "Saldus saule".

Uzstājies kopā ar vairākiem Latvijā atpazīstamiem dziedātājiem, tai skaitā — Dons, Lauris Reiniks, Ieva Sutugova, Lauris Valters.

Spēlējis pavadošajā sastāvā dažādos projektos — "Supermikrofons", "Duetu pērles", "Uzcel savu baznīcu", "Brīvības pieturas", "Jūras pērle" un daudzos citos koncertos un TV pārraidēs.

Izveidojis džeza oriģinālmūzikas koncertprogrammu "Sākums", ar kuru uzstājies Latvijas Nacionālās Bibliotēkas Ziedoņa zālē un Viljandi ģitāristu festivālā Igaunijā kopā ar savu džeza kvartetu.

**Riga Jazz Stage 2017**. gada **3. vietas** ieguvējs.

2018. gadā uzsāka solokoncertu sēriju **"ENERĢIJA"**.

Viens no autoriem dziesmai **"Heartbeats"**, Latvijas "Eirovīzijas" atlases konkursā 2020.gadā ieguva 2.vietu. Dziesmas izpildītāja Katrīna Dimanta, dziesma tapusi "Fonda Līdzskaņa" sociāli radošajā nometnē.

2019. gadā izdod debijas albumu **"Alpīnists"**.

Iespēlējis ģitāras partijas Raimonda Paula dziesmu albumā "**Es šonakt sēdēšu uz jumta"**.

Izveidojis aranžējumus balsīm un instrumentālajam sastāvam (ģitāra un kontrabass) vokālās grupas "Putni" koncertprogrammai "Balādes par ziediem".

2019. gadā starptautiskā konkursa "Riga Jazz Stage" "Riga Jazz Quartet" sastāvā.

Sadarbībā ar komponistu Rihardu Zaļupi, ierakstījis ģitāras partijas filmai "Klases salidojums 2".

2020. gadā izdod instrumentālo albumu **"Intervija"** .

  

Strādājis par ģitārspēles skolotāju Saldus mūzikas skolā no 2013. līdz 2016. gadam.

Atsauces
--------

1. ↑  «Recenzija Ieva Sutugova "Stāsti"».
2. ↑  «Ģitārists Jānis Berziņš publicē videoklipu Ainara Virgas dziesmai "Dzimtā valoda"». Arhivēts no oriģināla, laiks: 2019. gada 22. janvārī. Skatīts: 2019. gada 22. janvārī.
3. ↑  «Noklausies! Džeza ģitārists Jānis Bērziņš ieskaņo 'Pērkona' grāvēju 'Gandrīz tautasdziesma'».
4. ↑  «Dons laiž klajā 'Tepat. Arēna Rīga' koncertierakstu».
5. ↑  «ĢITĀRMŪZIKAS KAMERKONCERTS UZ ZIEDOŅA ZĀLES SKATUVES». Arhivēts no oriģināla, laiks: 2019. gada 18. aprīlī. Skatīts: 2019. gada 22. janvārī.
6. ↑  «RIGA JAZZ STAGE 2017 ANNOUNCE THE WINNERS!».
7. ↑  «Tapušas ģitāras aranžijas populārām latviešu dziesmām».
8. ↑  Evita. «Katrīna Dimanta ar domubiedriem izdod kaislīgai mīlestībai veltītu dziesmu "Pipars"». *muzikaspasaule.lv* (lv-lv). Skatīts: 2020-12-15.
9. ↑  Līga Švāne. «Latviju 'Eirovīzijā' pārstāvēs Samanta Tīna». *delfi.lv* (latviešu), 2020-02-08. Skatīts: 2020-12-15.
10. ↑  «Ģitārists Jānis Bērziņš laiž klajā debijas albumu «Alpīnists»». *www.lsm.lv* (latviešu). Skatīts: 2020-12-14.
11. ↑  «Raimonds Pauls un Andris Bērziņš izdod jaunu dziesmu albumu "Es šonakt sēdēšu uz jumta". - MICREC». *www.micrec.lv* (latviešu). Skatīts: 2020-12-15.
12. ↑  «Vokālā grupa "Putni" un "Balādes par ziediem". Studijā - Antra Dreģe un Anna Veismane». *klasika.lsm.lv*. Skatīts: 2020-12-15.
13. ↑  «Starptautiskā konkursa "Riga Jazz Stage 2019" fināls kinoteātrī "Splendid Palace"». *klasika.lsm.lv*. Skatīts: 2020-12-15.